CELEX: C2006/178/41
Language: el
Date: 2006-07-29 00:00:00
Title: Υπόθεση C-245/06 P: Αίτηση αναιρέσεως που άσκησε την  1η Ιουνίου 2006  η Saiwa SpA κατά της αποφάσεως του Πρωτοδικείου (πρώτο τμήμα), της  5ης Απριλίου 2006  στην υπόθεση T-344/03, Saiwa s.p.a. κατά Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) και Barilla Alimentare SpA

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/26
            
         Αίτηση αναιρέσεως που άσκησε την 1η Ιουνίου 2006 η Saiwa SpA κατά της αποφάσεως του Πρωτοδικείου (πρώτο τμήμα), της 5ης Απριλίου 2006 στην υπόθεση T-344/03, Saiwa s.p.a. κατά Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) και Barilla Alimentare SpA
   (Υπόθεση C-245/06 P)
   (2006/C 178/41)
   Γλώσσα διαδικασίας: η ιταλική
   Διάδικοι
   
      Αναιρεσείουσα: Saiwa SpA (εκπρόσωποι: G. Sena, P. Tarchini, J.-P. Karsenty, M. Karsenty-Ricard, avvocati)
   
      Αντίδικοι στην αναιρετική διαδικασία: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) και Barilla Alimentare
   Αιτήματα της αναιρεσείουσας
   
               —
            
            
               να αναιρεθεί η αναιρεσιβαλλόμενη απόφαση,
            
         
               —
            
            
               να γίνουν δεκτά τα αιτήματα που υποβλήθηκαν πρωτοδίκως με συνακόλουθη συνέπεια την ακύρωση, λόγω παραβάσεως του άρθρου 8, παράγραφος 1, στοιχείο β', του κανονισμού 40/94/ΕΚ (1), της αποφάσεως του τέταρτου τμήματος προσφυγών του ΓΕΕΑ που εκδόθηκε στις 18 Ιουλίου 2003 στη διαδικασία R480/2002-4, και την απόρριψη της αιτήσεως καταχωρίσεως της Barilla Alimentare s.p.a. αριθ. 289.405,
            
         
               —
            
            
               να καταδικάσει το ΓΕΕΑ και την Barilla Alimentare s.p.a. στην καταβολή των εξόδων όλων των βαθμών διαδικασίας.
            
         Λόγοι αναιρέσεως και κύρια επιχειρήματα
   Η αναιρεσείουσα προβάλλει έναν και μόνο λόγο αναιρέσεως στηριζόμενο στην παράβαση του άρθρου 8, παράγραφος 1, στοιχείο β', του κανονισμού 40/94/ΕΚ για το κοινοτικό σήμα. Η αναιρεσείουσα υποστηρίζει ότι η λέξη «ORO» (που αποτελεί αντικείμενο και, επομένως, περιλαμβάνεται στα σήματα για τα οποία γίνεται λόγος στην παρούσα διαφορά) έχει εσωτερική διακριτική ικανότητα και, αναφορικά με το διεθνές σήμα (το οποίο επίσης αποτελεί αντικείμενο της παρούσας διαφοράς) τμήμα του ενδιαφερομένου κοινού αγνοεί τη σημασία της λέξης «ORO» και το γεγονός αυτό συνιστά στοιχείο της κοινής πείρας που δεν χρειάζεται να αποδειχθεί. Βάσει της αρχής της αλληλεξαρτήσεως, δεδομένης της ταυτότητας των προϊόντων και των συναπτομένων σημείων, αρκεί ότι το προγενέστερο σημείο έχει περιορισμένο διακριτικό χαρακτήρα.
   Η αναιρεσείουσα υποστηρίζει εξάλλου ότι η διακριτική ικανότητα της λέξης «ORO» ενισχύθηκε και/ή αποκτήθηκε λόγω χρήσεως, τόσο του σήματος «ORO» όσο και του σήματος «ORO SAIWA».
   Τέλος, η αναιρεσείουσα υποστηρίζει ότι τα σήματα «ORO» και «ORO SAIWA», αφενός, και «Selezione ORO BARILLA», αφετέρου, συγχέονται και μέσω αυτών οπωσδήποτε υπάρχει κίνδυνος συσχετίσεως των προϊόντων.
   
      (1)  ΕΕ L 22, σ. 50.